
şi 
fără nici un antrenament prealabil 


Feriţi-vă de profeţii 
mincinoşi, care vin la voi în 
imbrăcăminte de oi, şi pe 
dinlăuntru sunt lupi răpitori. 


Matei, VII, 15 


Nimeni dintre aceia pe care 
bogăţia şi onorurile îi aşază pe o 
treaptă mai înaltă nu e mare. Aceasta-i 
eroarea care ne înşală, că nu apreciem 
pe nimeni după ceea ce este, ci îi 
adăugăm și cele ce-l împodobesc. 

Când vrei să apreciezi pe 
cineva la justa lui valoare şi să ştii ce 
fel de om este, priveşte-l gol: să lepede 
averea, să lepede onorurile şi celelalte 
minciuni ale soartei, să dezbrace până 
şi corpul — priveşte-i sufletul, dacă-i 
mare prin altceva sau prin el însuşi. 

Să apreciem fiecare lucru, 
îndepărtând ce se spune despre el, şi 
să cercetăm ce este, nu ce e numit. 


Seneca, 
Epistolae 


Învățământul este menit să creeze personalități 
organice. Acestea sunt conştiente că viața este un sistem 
de interdependente multiple şi işi pun, din proprie voință, 
viața in slujba unui principiu moral supraordonator. 
Ancorarea profundă in spiritualitatea şi experienta 
neamului lor le ajută să reacționeze eficient in fața 
dificultăților, chiar şi atunci când se ivesc pe neaşteptate. 
Acum insă, şcoala creează tipul omului universal - de 
nicăieri şi de peste tot, lipsit de viziunea globală asupra 
lumii şi a existenței. Rupt de tradiţie şi de mediul in care a 
trăit, acest om este incapabil să facă faţă neprevăzutului. 
Orice bandă politică il poate manipula, fără ca el să bage 
măcar de seamă. Îi stă in putere să se autoredreseze 
individual, utilizând pârghii precum: gândirea, cultura, 
munca, cinstea, economia, gimnastica, meditaţia, 
contemplația şi rugăciunea. 


O investigare, amănunţită, a procesului 
istoric ce a condus la deprecierea învăţământului 
românesc este întreprinsă de Nicolae lorga. 
Acesta comentează: “Idealul educaţiei e să 
dezvolţi ceea ce există ca înclinaţie în om şi să nu 
încerci a-i da însuşiri ce nu, se găsesc, ca punct 
de plecare în însăşi ființa lui” . 

“Scoala are datoria de-a ajuta societatea, 
de-a merge mână-n mână cu ea, şi nu de a-i sta 
în cale. Fiecare şcoală trebui să iasă din (să reflecte 
n.n.) nevoile societăţii, care trebui cunoscute şi 
înălțate, ca să ajungă la forma pe care s-o 
servească şcoala”. 

“Evul mediu - bazat pe inițiativa individuală 
şi pe cea colectivă - avea nevoie de (ingăduia pe 
n.n.) orice fel de oameni, care se uneau de la sine: 
nu-i trebuia un om tip. Omul era pregătit pentru o 
viață spontanee. 

in acel Ev Mediu, dacă erai creştin, Biserica 
te creştea ca pe fiul ei, acolo i se dădea lecţia de 
catehism: acolo învățai rugăciunile, învăţai să 
citeşti, să scrii. Meşteşugar voiai să te faci, îl 
alegeai ca profesor pe meşterul cel mai bun. Apoi 
Universitatea: aceasta era un învățământ absolut 
liber. Profesorul trata orice chestiune voia, şi aşa 
cum voia el, iar studentul îl asculta numai dacă îl 
interesa (conţinutul prelegeri n.n.)”. 


Pai 


' Nicolae lorga, Idei asupra problemelor actuale, pag. 139 
? ibidem, pag. 208 
? ibidem, pag. 211, 139 


A venit, pe urmă, vremea stăpânirii 
monarhilor. Suveranul modern avea nevoie de 
buni supuşi. Toate erau aşa întocmite ca să 
pregătească pe bunul cetățean, omul cu credință 
față de suveran, bun ostaş şi, mai ales, bun 
contribuabil. Dar învățământul acesta nu mergea 
până jos. Şcoala primară n-a existat până la 
revoluția franceză. Erau doar anume (câțiva n.n.) 
călugări care învățau pe aceia care doreau. 

Revoluția franceză, ca şi cea sovietică, 
avea nevoie de anumiţi oameni; ei îi trebuia să 
creeze tipul revoluționarului. De aceea, a înlăturat 
toate formele mai vechi de învățământ, cu aceeaşi 
neimpăcată ură căreia i-au căzut jertfă atâtea din 
aşezămintele capabile încă de viață ale vechii 
Francii. Creatori fără rezerve, revoluționarii au 
înțeles să facă nou în toate, dând contemporanilor 
ceea ce le trebuia pentru a nu fi oameni de curte 
Şi de lume, ci cetățeni luptători. Se creează, astfel, 
şcoala publică, comună tuturora şi gratuită. 

Vine apoi Napoleon, care, voind să 
stăpânească lumea în toate, făcu din tot sistemul 
său politic o imensă maşină, admirabilă prin 
puterea şi regularitatea ei aproape militară, care-i 
permiteau să fie pusă în mişcare de un singur om. 
Școala lui făcea un fel de automat în mâna puterii 
centrale, îmbina mecanic oameni croiți (educați n.n.) 
e acelaşi tip, fără  îngăduința  varietăților 
individuale. Ea (instituția şcolii nn) trebuia să fie un 
fel de fabrică de produs oameni, pe care statul 
poate să-i întrebuințeze pentru scopurile sale. 
Pentru a crea individul ascultător ca un soldat, 


7 


Napoleon creă şcoala-cazarmă, cuprinsă într-o 
construcţie de nemiloase linii drepte, care trebuia 
să primească, în toate treptele ei, un singur 
impuls, iar acesta să plece de la monarhul singur. 
Şeful enormei cazărmi şcolare e rectorul de 
Academie, care dispune, în Universitate şi în licee, 
de o întreagă oaste disciplinată de profesori, 
inspectori etc ”. 

Aşadar, în timp ce “universitatea 
medievală era o şcoală de cugetare personală, la 
care venea studentul numai dacă îi plăcea 
cugetarea profesorului, astăzi, universitatea este o 
şcoală de specialităţi, nelegate între ele”, fără nici 


* ibidem, pag. 212, 213 

ô Maniera didactică utilizată în transmiterea conținutului lor 
informaţional către subiecţii supuşi educării - neevidenţiind, în 
mod deliberat, corelațiile organice existente între diferitele 
ramuri de ştiinţă -, le îngreunează acestora posibilitatea folosirii 
cunoștințelor dobândite într-un domeniu la mai profunda 
înțelegere, atât a problematicii celorlalte domenii, cât şi, mai 
ales, a substratului anumitor fenomene social-politice şi 
economice dintre cele mai sensibile şi, deopotrivă, mai grave... 
Spre pildă a scopului ascuns ce stă la baza formulării, într-un 
anume mod şi nu în altul, a vreunui text legislativ, poate chiar a 
vreunui articol de Constituţie ori de tratat internațional. 
Totodată, ea păgubeşte și progresului general al cunoaşterii 
stiintifice, întrucât, după cum relevă Ștefan Odobleja: “Fiecare 
ştiinţă este o porțiune a unui tot care este ştiinţa în general. 
Toate științele se inspiră reciproc, confirmându-se ori 
infirmându-se una pe cealaltă. Progresul unei științe determină 
progresul celorlalte ştiinţe și invers. Când vrei să studiezi o 
știință, trebui s-o compari și s-o apropii de toate celelalte 


un fel de spirit comun şi (mai mult nn), aceste 
creațiuni au un scop care nu e în societate, ci 
peste ea şi, poate, chiar impotriva ei. S-a creat 
tipul omului abstract, în afară (rupt n.n) de orice 
tradiție şi de orice împrejurări în care ar avea de 
trăit, omul care ştie dinainte unde va fi aşezat, ce 
gesturi va face în fiecare moment, omul pentru 
care neprevăzutul n-are nici o importanţă (incapabil 
să facă față oricărei schimbări neașteptate a condițiilor sale de 
existență n.n). 

Şcoala fiind în afară de viaţă, învățându-te 
să nu ţii cont de nimic ce e dincolo de casta cultă, 
duce la o şcolarizare formală a omenirii. De aici a 
ieşit (rezultat n.n.) O umanitate scăzută, lipsită de 
energie şi de entuziasm, lipsită de putinţa de a 
acţiona şi de a reacţiona, o umanitate împuţinată 
şi strâmbată”. De aceea, dacă “şcoala de 
odinioară era contactul dintre cineva care vrea să 
învețe şi cineva care ştie”, astăzi (ca să înveți n.n.) 
ești silit, de multe ori, să te duci la tot felul de 
imbecili cu atestate, care nu cunosc, nici pe 
departe, ceea ce au pretenţia să te învețe”. 


Ştiinţe. Cele mai miraculoase descoperiri ale științei pure şi ale 
tehnicii nu sunt, adesea, decât generalizări, analogii, transiații, 
comparații, imitații, apropieri, împrumuturi, adaptări la un 
domeniu oarecare a ideilor și procedeelor unui alt domeniu”, 
Ştefan Odobleja, Psihologia consonantistă şi cibernetica. 
Editura Scrisul românesc, Craiova, 1978, pag. 107-110 

° Nicolae lorga, Idei asupra problemelor actuale, pag. 138. 139 
” ibidem, pag. 207 

* ibidem, pag. 206 

Aşa, “se creează acum, pentru o lume 
neorganică, un tip de om universal, omul care e 
de nicăieri şi de peste tot, omul în afară (rupt n.n.) 
de tradiţie, în afară (înstrăinat n.n.) de mediul în care 
a trăit; iar de societatea aceasta nenorocită, 
intrată în tipicul şcolii, oricine poate abuza, orice 
aventurier sau orice bandă politică se poate face 
stăpânul ei" - speculându-i cu abilitate lipsa 
stilului, adică, după cum se exprimă Mircea 
Eliade, “a vieții proprii, ierarhice si ritmice a 
adevărurilor (informațiilor fiabile n.n.) adunate” ”... 
Căci, “adevărurile pu preţuiesc nimic atunci când 
le posezi izolate", iar “ceea ce lipseşte omului 
modern ca să fie om „Întreg, este tocmai intuiţia 
ierarhiei, a cosmizării” “, adică, a “armonizării lor 
într-o viziune globală asupra lumii şi a 
existenței” ~... Mai mult, ele nu numai că “nu au 
valoare izolată, dar ajung de-a dreptul 
primejdioase când încerc să compensezi cu unul 
singur absenţa celorlalte" . 

Imbucurător este, însă, faptul că fiecare 
ființă umană are posibilitatea de a-şi înfrânge, 
progresiv, _ această slăbiciune, prin activism 
personal. In acest sens, o serie de semeni ai 


° ibidem, pag. 173, 205 
1° Mircea Eliade, Profetism românesc, Editura Roza Vânturilor, 
Bucureşti, 1990, vol. |, pag. 113 
"1 ibidem 
'7 ibidem 
" ibidem 
'* ibidem, pag. 114 

noştri, printre care Scarlat Demetrescu, Mircea 
Eliade, Mihai Eminescu şi Petre Georgescu- 
Delafras, ne reamintesc că dispunem, bineinteles 
nelimitativ, de pârghii precum: gândirea, cultura, 
munca, cinstea, economia, gimnastica, meditaţia, 
contemplația, rugăciunea. 

Cel mai puternic instrument de 
autoapărare individuală împotriva agresiunilor 
manipulatorii, relevă Scarlat Demetrescu, este 
“fabricarea şi subtilizarea (rafinarea n.n) continuă a 
materiei noastre mentale, prin “propria noastră 
gândire, reflectarea la ceea ce am făcut şi la 
urmările faptelor noastre, reflectarea la ceea ce va 
trebui să facem şi analizarea sub toate aspectele 
a efectelor ce vor urma. De la actele şi vorbele 
noastre, vom trece la vorbele şi faptele celor cu 
care am venit în contact. Care e dedesubtul 
vorbelor şi faptelor, de ce au procedat aşa şi nu 
altfel, ce au vrut ei să zică etc. Deosebit de mult 
se dezvoltă puterea gândirii noastre când 
examinăm natura şi ordinea din ea. 

Gândind mereu la probleme abstracte, 
filosofice, ne vom obişnui într-o asemenea măsură 
cu acest grad înalt de gândire, încât ideile banale 
sau (cele n.n.) josnice ne vor provoca neplăcere. O 
conversație trivială ne va determina să plecăm din 
acel mediu. Obişnuit cu adevărul, mentalul nostru 
nu mai e capabil să emită minciuna. Cantitatea de 
cunoştinţe acumulate ne va face mai înţelepţi, aşa 
că zâmbim de milă când primim explicaţii şi 
argumentări care denotă o desăvârşită ignoranță 
(după caz: necunoaştere, ignorare ori încălcare nn) a 

naturii omeneşti şi a legilor naturii. Spiritul se va 
ascuți, într-o asemenea măsură, încât, prin 
inducție sau prin deducție, întrevedem sau 
descoperim adevărul în(;) situaţiile şi împrejurările 
cele mai complexe” ~. 

Dar, întrucât, în mod legic, rtinenţa 
raționamentelor este condiționată de fiabilitatea 
filtrului informațional! al gândirii care le efectuează, 
trebui să acordăm, în permanență, o deosebită 
atenţie pam pie $i potenţării acestui filtru. 

n acest sens,  subiniază Petre 
Georgescu-Delafras, „cultura are o influență 
binefăcătoare asupra oricărui om, fie el oricât de 
slab la minte. Ea ne arată rostul vieții, ea ne arată 
calea pe care trebuie să mergem și ne-o 
luminează cu raze din ce în ce mai clare, mai 
strălucitoare. Prin ajutorul culturii, ne făurim încă 
din vreme un ideal, pe care ținem să-l realizăm zi 
cu zi, şi care formează partea cea mai bună, cea 
mai frumoasă, a vieții noastre. Ea ne 
îndepărtează, de asemenea, de apucăturile rele 
ale semenilor noştri, ne învaţă să fugim de ale 
noastre ii şi ne deprinde să ne ocupăm 
numai ceea ce vedem că este folositor, 
înălțător. Oricine îşi poate da seama că, în loc să 
ne pierdem vremea fără vreun folos, cine ştie pe 
unde — poate prin cine ştie ce cafenea, cârciumă, 
colţ de stradă —, este mai bine să stăm acasă, sau 
să mergem la o bibliotecă, și să urmărim cu 


'* Scariat Demetrescu, Din tainele vieții și ale universului, 
Editura Emet, Oradea, 1998, pag 49 

atenție filele unei cărți care ne interesează. Dacă 
din două ore libere avem, de regulă, cel putin, 
pe zi, am întrebuința numai una singură pentru 
lectură, ar fi de ajuns pentru ca să obținem o 
cultură demnă de luat în seamă. Sunt atâtea cărti 
interesante, ce ne dau învățăminte ştiinţifice, 
sociale, etc., precum şi cărți literare, care ne 
descrețesc fruntea, care ne dau (bună nn) 
dispoziţie sufletească, care ne mai indulcesc 
viața. Apoi sunt o sumedenie de reviste ieftine, în 
care se gâşesc articole destul de variate şi de 
instructive” `. 

Aşadar, după cum pledează şi Mircea 
Eliade, "lectura ar putea fi (poate fi nn) un Mijloc de 
alimentare spirituală continuă, nu numai un miop 

e informare sau de contemplaţie estetică” . 
nsă, pentru a putea beneficia - în condițiile 
înspăimântătoarei  eterogenităţi calitative a 
informaţiilor cuprinse în puzderia de tipărituri din 
timpul zilelor noastre — de binefacerile ei, trebuie, 
inainte de toate, să ştim să triem tipăriturile cu 
care intrăm in contact, in sensul de “a nu citi 
cărțile (pe cele nn) proaste sau mediocre, şi de a 
nu citi pe cele bune la timp nepotrivit (adică, atunci 
când suntem insuficient de maturizai pentru înțelegerea 
pertinentă a lor nn). Verificarea (selectarea nn) 
lecturilor se face foarte simplu: ne simţim (ne-am 


”* Petre Georgescu-Delatras, Tari și slabi, Ediția a Ill-a, Editura 
Cugetarea, București. 1937, pag 86. 87 
Mircea Eliade, 50 de conferințe radiofonice Editura 
Humanitas, București, 2001, pag 120 

simti n.n.) mai bogati (sufletește şi/sau informaţional n.n.) 
mai vii, mai umani, după o anumită carte? Asta e 
întrebarea care trebui să şi-o pună fiecare. Este 
cu desăvârşire inutil să citim acele sute de cărți 
care nu ne spun nimic, care nu ne emoționează şi 
nici nu ne îmbogătesc, acele sute de cărţi 
mediocre, seci şi, uneori, dăunătoare. Asemenea 
cărți se recunosc repede: după zece sau douăzeci 
de pagini. Se recunosc prin fluviul lor mediocru de 
fapte nesemnificative, prin personajele ireale, 
abstracte şi inerte, prin mediocritatea analizelor, 
prin truismele Diet şi limba literară lipsită de 
orice valoare. În locul acestor cărți, care costă şi 
bani şi timp, s-ar putea citi cărţile bune, sau s-ar 
putea descoperi cărți uitate. Lectura nu ajunge o 
artă decât în clipa când ştie să prevadă valorile şi 
să distingă emoțiile estetice. Şi, ca şi oricare altă 
activitate a spiritului omenesc, şi arta lecturii nu 
ajunge o artă nobilă, decât prin puterea sa de a 
prevedea erorile și mediocritățile, şi prin virtutea 
de a economisi timpul, cărțile esenţiale pe care 
trebui să le cuprind o bibliotecă personală fiind 
puţine la număr” “. “Problema capitală este deci: 
prin ce metodă lectura ajunge o funcţie organică, 
de asimilare şi nutriție, depăşind stadiul diletant, în 
care se află majoritatea oamenilor? Prin ce mijloc 
lectura începe să ne învețe să gândim, să 
înțelegem? Majoritatea semenilor noştri citesc, în 
cel mai bun caz, ca să afle lucruri noi, ca să ştie 
cât mai multe lucruri. Dorința aceasta este 


'* ibidem, pag. 151, 154, 172 

excelentă la începutul educației, dar e fatală la 
mijlocul vieţii, la maturitate. Trebuie descoperite, 
atunci, cărți care ne ajută nu să ştim , ci să 
intelegem, cărți care ne îndeamnă, fără ştirea 
noastră, la gândire, la examen (evaluare nn), la 
reflectie personală. Dacă socotim cărțile 
fundamentale ca un izvor nesecat de energie 
mentală, lectura ajunge o problemă serioasă atât 
pentru individ, cât şi m min societate. Te ataşezi 
de cărți pentru nesfârşitele forțe spirituale care 
stau între coperţile lor, gata, întotdeauna, să-ți 
vină în ajutor, să te înalțe sau să te fecundeze. Nu 
ne este ingăduit să lăsăm nefolosite asemenea 
odigioase izvoare de energie. Nu ne este 
ingăduit să trecem Rin viață nefolosind energia 
condensată în cărți , cu atât mai mult cu cât 
“cartea este (şi nn) un ferment spiritual de mare 
putere... Să ne amintim că, în istorie, 
evenimentele mari, sunt făcute, de multe ori, de 
câtre pameni entuziasmați de o idee, de o 
carte” “, precum şi că "funcția primordială, mistică, 
a lecturii, este aceea de a stabili contacte intre om 
şi Cosmos, de a aminti memoriei scurte şi limitate 
a Omului, O „astă experiență colectivă, de a 
lumina riturile” . 
lar, "dacă, după cum precizează Petre 
Georgescu-Delafras, “prin mici sforțări, izbutim să 
ajungem la un grad mai înalt de cultură 


' ibidem, pag. 175, 176 
” ibidem, pag. 178 
” ibidem, pag. 122 


intelectuală, atunci pricepem, mai temeinic, că 
munca este condiţiunea de căpetenie pentru 
păstrarea sănătaţii şi a vieţii, şi că numai prin 
muncă continuă ne putem vedea idealul 
îndeplinit... Să muncim pentru perfecționarea 
meseriei noastre, să muncim pentru luminarea 
creierului nostru, să muncim pentru binele 
semenilor noştri. 

Chiar dacă se întâmplă să nu ne vedem 
idealul îndeplinit pe de-a-ntregul, totuşi vom fi 
făcut un progres destul de simţitor, care se poate 
vedea numai comparându-l cu starea în care ne 
găseam mai înainte. Şi acest progres, 
presupunând că ar fi mic deocamdată, trebuie să 
ne bucure, trebuie să ne mândrească, căci, în 
sfârşit, am făcut ceva. De la a nu face nimic, până 
la a face oricât de puţin, este distanță mare, mare 
de tot. Niciodată munca bine chibzuită şi 
folositoare nouă înşine şi societăţii întregi nu 
rămâne nerăsplătită. Prin muncă, mulți lucrători au 
ajuns la situaţii bune şi onorabile, prin muncă mulţi 
inculti — oameni din popor - au devenit 
îndrumători ai omenirii. | 

Trebuie să ne deprindem să nu aşteptăm 
de la nimeni nici un ajutor. Totul să facem noi 
înşine, căci numai aşa facem ceva trainic. 
inălțarea noastră să ne-o facem singuri, cu O 
deplină conştiinţă a faptelor noastre. Şi, pentru ca 
să ne înălțăm cât mai sus, trebuie să muncim cât 
mai mult. Munca, în definitiv (prin rezultatele pozitive pe 
care ni le aduce n.n), ne procură adevărata fericire, 
pe care o căutăm zadarnic aiurea. 

Nu mă-ndoiesc că toată lumea înțelege că 
munca trebui să fie cinstită. Cinstea să ne 
călăuzească în toate cuvintele noastre, în toate 
faptele noastre, în toate aspiraţiile noastre. Nu ne 

utem bucura cu adevărat de fructul unei munci 
incordate, dacă aceasta nu a fost cinstită. A fi 
cinstit însemnează a avea un caracter frumos, 
nobil, a fi curat la suflet şi, astfel, a merita toată 
stima celor cu care intrăm în contact. Este chiar o 
zicătoare: mai bine sărac, dar cu fața curată. 

Să nu pierdem din vedere nici acest sfat 
pe care îl auzim adeseori: Să fim economi! Da, să 
fim economi! Economia este cea mai mare 
bogăţie, pentru că niciodată nu mergem cu 
cheltuiala mai departe de suma de bani ce o 
avem Căci, după cum atât de plastic ni = 
adresează Mihai Eminescu: “Dintre cel ce câ tigă 
10 şi cheltuieşte 11, şi cel ce câştigă Şi 
cheltuiește 1, acest din urmă e bogat, iar cel dint 
e sărac“, “Natural că nu toți pot face economii, 
fiindcă mulţi câştigă atit de puțin, că abia îşi pot 
duce viața de azi pe mâine. Dar cei care au un 
prisos, oricât de mic, e păcat să nu facă 
economii... Spiritul de economie îl schimbă pe om 
cu totul: îi dă tărie, îi dă speranțe, îi dă, în sfârşit, 
mijlocul real de a face, mai târziu, întreprinderi 


“2 Petre Georgescu-Delafras, op.cit., pag. 87-89 

Mihai Eminescu, /lustrații administrative, Timpul, 18 
decembrie 1877, în Opere, vol. X, Ediţie critică întemeiată de 
Perpessicius, Editura Academiei Române, București, 1989, 

comerciale ori industriale. Şi apoi, câte cazuri 
neprevăzute nu ni se prezintă în viață când avem 
absolută nevoie de o sumă oarecare de bani? Nu 
e mai bine ca, în loc să alergăm la cămătari, de la 
cari să cerem  bani-imprumut cu dobânzi 
oneroase, să avem banul nostru, pus deoparte, şi 
să fim, astfel, totdeauna liniștiți? Da, e mai bine, e 
de o mie de ori mai bine! De aceea, să nu uităm 
niciodată acest vechi sfat: să fim economi! 

Cultură, muncă, cinste, economie, să fie 
veşnic prezente în mintea noastră — ele să fie 
adevăratul nostru crez — şi să fim siguri că, 
niciodată, nu vom avea prilejul șă ne plângem de 
prea multe amărăciuni în viață” . 

De asemenea, “ar trebui (trebui nn) să 
numărăm printre mijloacele de întărire individuală 
încă ceva: gimnastica (exerciţiile fizice n.n.). Este ştiut 
că, mulţi dintre noi, facem o bună gimnastică chiar 
în timpul lucrului, dar această gimnastică nu se 
potriveşte cu (este net inferioară ca efecte pozitive în 
comparație cu n.n.) aceea pe care am face-o în 
linişte, la aer curat, într-un timp când nu supărâm 
pe nimeni şi când nimeni nu ne supără. Câte 
puţină gimnastică pe zi, dimineața sau seara, 
intăreşte musculatura, ne  fortifică corpul, ne 
înzdrăveneşte (înviorează n.n.) tot organismul. Şi 
tocmai acest lucru ne trebuie mai mult decât orice. 
Ştim că o minte sănătoasă nu poate fi decât într- 
un corp sănătos. Şi mai ştim că, aproape 


2 Petre Georgescu-Delafras, op.cit., pag. 89-90 

întotdeauna, buna dispoziţie pentru orice fel de 
activitate e în strânsă legătură cu soliditatea 
corpului şi cu buna dispoziţie a stomacului. Să ne 
folosim, deci, şi de acest mijloc de întărire fizică, 
nu pentru ca să devenim atleți, ci pentru ca să 
dăm corpului nostru o mai mare rezistență, pentru 
ca să fim oameni întregi"”. 

Totodată, continuă Mircea Eliade, un 
prețios aport la întărirea rezistenței psihice îl 
constituie meditaţia. In acest sens, el notează: 
“Meditaţia este un exercițiu spiritual foarte puţin 
practicat în lumea modernă. Deşi atâția oameni 
vorbesc de meditație şi teme de meditat, un prea 
mic număr dintre ei cunosc într-adevăr ce 
înseamnă acest lucru. Pentru că, în general, 
oamenii moderni îşi limitează viața mentală la 
probleme mondene, la fapte şi preocupări prea 
strâns legate de lumea trecătoare. Ceasurile pe 
care modernii le petrec fără să se gândească la 
asemenea lucruri sunt, de cele mai multe ori, 
pierdute în reverie”, adică într-un “automatism 
mental în care — spre deosebire de imaginaţie şi 
fantezie, unde inițiativa o are mintea umană — 
omul e pasiv, spectator, asistând cum îi trec prin 
fața ochilor fel de fel de imagini, aproape toate 
atenuate, obscure, vagi, descompuse; asociații 
mentale  nefertile care ne stăpânesc şi ne 


* ibidem, pag. 90,91 
* Mircea Eliade, 50 de conferințe radiofonice, pag. 132 

împiedică să fim trezi (ucizi n.n.) chiar şi În marile 
împrejurări (cumpene n.n.) ale vieţii noastre”. 

“După cum sunt o sumă de oameni cărora 
li se pare că meditează — în timp ce doar visează 
treji -, sunt şi foarte mulţi care cred că meditează 
pentru că se gândesc la anumite probleme, mai 
mult sau mai puţin esenţiale. A te gândi la o 
chestiune politică, a studia un aspect al problemei 
sociale, a reflecta chiar la un subiect general — 
cum ar fi liniile de dezvoltare istorică a unui popor 
— nu înseamnă a medita. Înseamnă, pur şi simplu, 
a gândi; adică a căuta să înţelegi cauza unui 
lucru, sau legea sa de dezvoltare, sau valoarea lui 
obiectivă. Gândirea este un exerciţiu mental foarte 
dificil şi foarte nobil, dar meditaţia este cu totul 
altceva. Prin meditaţie se înţelege numai acel 
exerciţiu spiritual prin care omul încearcă să se 
apropie de marile realităţi, bunăoară, de realitatea 
morţii sau a nimicniciei vieţii omeneşti. Obiectele 
meditaţiei pot fi numeroase, dar funcţia ei rămâne 
aceeaşi: de a aminti omului legile de fier care îl 
conduc, realităţile esenţiale pe care el le uită prea 
des, prins de vâltoarea lumii şi antrenat în durerile 
şi ambițiile ei trecătoare. A medita este un lucru 
responsabil, în sensul că, prin meditaţie, omul se 
aşează faţă în faţă cu realitatea. Noi ştim ce 
extraordinară plasă de iluzii tesem în fața ochilor 
noştri, ca să nu vedem limpede şi continuu 
realitatea... Noi ştim cu ce artă ne păcălim pe noi 
înşine, spunându-ne că viața nu cunoaşte legi, fie 


7 ibidem, pag. 126, 127 

că plăcerea este singura morală posibilă, sau mai 
ştiu eu ce. Cu asemenea iluzii trăim, ne zbatem, 
încercăm să învingem - şi, chiar, cu asemenea 
iluzii încercăm să ne resemnăm. Dar nu ne dăm 
seama că sunt iluzii decât când, printr-o 
întâmplare oarecare, suntem puşi față în față cu 
realitatea, cu adevărata realitate. Asemenea 
întâmplări străbat în viața fiecărui om. Nu se poate 
ca să nu rămânem, cel puțin o dată în viața 
noastră, singuri, cu desăvârşire singuri, departe 
de lume, departe de lumini (amăgiri sclipitoare n.n.) şi 
oameni, şi să nu înțelegem, deodată, falsitatea 
vieții care o viețuim, cumplita ei mediocritate, 
cumplita ei irealitate mai ales. Fiecare om şi-a 
făcut atunci făgăduieli solemne, că va fi mai puţin 
nepăsator față de sufletul lui, că-şi va dedica o cât 
de mică parte din timpul şi eforturile sale, pentru 
nutrirea şi luminarea acestui suflet. Dar toți 
cunoaştem, din trista noastră experiență, cât de 
repede am uitat asemenea ceasuri revelatorii, cât 
de repede am uitat şi solemnele noastre 
făgăduieli. Plasa iluziilor este mai tare, cu mult mai 
tare decât dorinţa noastră de bine... Găsim atâtea 
lucruri de făcut, atâtea probleme de dezbătut, 
atâtea munci de împlinit — trecem prin atâtea 
pasiuni, şi entuziasme, şi revolte, şi dureri, şi 
bucurii —, încât nu mai avem nici timp, nici 
înclinare de a gândi puţin şi la ființa noastră 
sufletească, la fericirea noastră. Fericirea se 
confundă, în lumea modernă, cu nenumărate 
erezii (abateri de la verticalitatea morală n.n.) Şi simulacre, 
dar cea mai obişnuită confuzie este între fericire şi 

confort. De aceea, oamenii care caută, cu orice 
preţ, confortul, îmbelşugarea, stăpânirea a cât mai 
multe şi mai scumpe lucruri, nu vor întâlni, 
niciodată, fericirea... Fericit nu poate fi decât omul 
care nu se teme de realitate, care îi pătrunde 
legile, care îşi cunoaşte, mai ales, sufletul... 
Meditaţia ar fi (este n.n.) deci exercițiul spiritual prin 
care omul se întoarce în realitate, în adevărata 
realitate; pe care fiecare dintre noi o întrezăreşte 
câteodată, dar pe care fiecare dintre noi o uită 
neiertat de repede. Meditaţia este tocmai tehnica 
prin care omul se poate apropia de realitate în 
orice condițiuni, în orice decor — căci, chiar dacă 
se realizează mai bine în singurătate, în deplină 
linişte, aproape de natură, cadrul nu îi este 
indispensabil. Lucrul esenţial este să medităm; 
adică să ne reculegem, să ne regăsim, să luăm 
contact cu realitatea, să cunoaştem adevărata 
condiţie umană, adevăratul sens al existenței - 
dincolo de plasa iluziilor, dincolo de micile 
aranjamente logice şi morale ale fiecăruia dintre 
noi ... Gândiţi-vă câte lucruri încurcate s-ar 
simplifica şi câte dureri obscure ar fi înlăturate, 
dacă, în fiecare noapte, înainte de a se pregăti 
pentru somn, omul ar rămâne numai câteva 
minute singur şi ar avea curajul să privească drept 
realitatea... Noi, de obicei, trecem direct din 
patimile, din ambițiile, muncile şi reveriile zilei, în 
somul inert al nopții. Nu avem nici măcar cinci 
minute ca să medităm; să ne amintim, adică, 
adevăratul sens al vieţii, să ne amintim că 
moartea ne poate surprinde în orice clipă, şi noi 

n-am făcut nimic, dar absolut nimic, pentru 
creşterea şi luminarea sufletului nostru. Meditaţia 
este o foarte bună chemare la ordine, este un 
interval real între cele două mari perioade de vis — 
visul cotidian al iluziilor şi patimilor, şi visul nocturn 
al trupului... Prin meditaţie ne amintim că suntem 
oameni, că există o demnitate a speciei umane, şi 
această demnitate este tocmai înțelegerea (de către 
noi a n.n.) sensului existenței noastre”, de a “De 
împăca cu lumea din afară şi cu sufletul nostru". 
“Numai animalele trăiesc fără conştiinţa vietii lor. 
Omul e dator să-şi dea seama de viața lui, de 
condiția umană - nu nu pai să lupte pentru 
îmbunătăţirea acestei vieţi” , şi, mai grav, să 
caute “a trece peste fragmentul de timp care îl 
deprimă, în care se simte inert, obosit, negativ, 
consumându-l în distracții cu ritm bolnăvicios, 
febril, nevrotic. O (astfel de nn.) distracție cheamă 
pe alta; adică fiecare distracție îşi epuizează 
virtutea înainte ca omul să fi depășit timpul 
negativ, înainte ca el să se simtă stimulat, 
luminos, fertil” , îndeamnă fiinta umană la “lene 
intelectuală - etern vagabondaj (mental nn) sau 
disponibilitate determinată din incapacitatea de a 
acționa” “. 


% ibidem, pag. 132-136 
” ibidem, pag. 159 
” ibidem, pag. 135 
% ibidem, pag. 146 
* ibidem, pag. 161 


Un alt exerciţiu spiritual benefic este 
contemplaţia. “Termenul contemplație se referă la 
o experiență concretă, bine precizată, prin care 
conştiinţa noastră poate cunoaşte anumite obiecte 
care nu ne sunt date (cognoscibile n.n.) imediat prin 
simţuri. Aşadar, contemplaţia ar fi (este n.n) un 
instrument de cunoaştere, prin care omul ia 
cunoştiință de anumite realități dincolo de simţuri, 
căci atât esența operei de artă, cât şi esența lui 
Dumezeu nu sunt obiecte care ne cad nemijlocit 
sub simţuri. Ca şi celelalte exerciții spirituale, ea, 
contemplaţia, restaurează echilibrul interior al 
omului, îi aminteşte care e adevăratul sens al 
existenţei, îl ajută să cunoască realităţile ultime, 
pe lângă care omul trece, de obicei, orb şi surd”. 
Intr-un cuvânt, exercițiul contemplaţiei "nu este 
altceva decât cunoaşterea reală, concretă, 
experimentală, a acestor realităţi ultime. Prin 
contemplatie, omul înţelege global marele miracol 
al Vieţii, prin el îşi aminteşte de celălalt mare 
miracol, al morții. Este adevărat că nu-mi pot 
cunoaşte prin anticipatie propria mea moarte. Dar: 
pot foarte bine cunoaşte moartea altora; pot, 
adică, observa că oamenii mor lângă mine, şi 
această observaţie o pot transforma în experiență. 
O experienţă care se deosebeşte hotărât de toate 
celelalte experiențe cotidiene ale omului. O 
experiență pe care o pot transforma în 
contemplatie. Căci funcțiunea contemplaţiei este 
tocmai această trăire, această experimentare a 


” ibidem, pag. 137 

Adevărurilor Mari, cum sunt, bunăoară, moartea, 
viața, dragostea. Prin contemplaţie omul se poate 
ridica, de la experienţa de fiecare zi a vieții, la 
înțelegerea concretă a sensului vieţii, după cum 
se poate ridica de la faptul morţii unei persoane 
scumpe, la înțelegerea concretă a realității morţii. 
piara i pa ng este singurul exercițiu spiritual care 
se referă nu la probleme şi la adevăruri, ci la ființa 
totală a omului. Prin celelalte mijloace de 
cunoaştere, ne apropiem de o realitate 
fragmentată sau ne însuşim adevăruri limitate. 
Prin contemplatie, luăm contact cu ființa noastră 
totală, indivizibilă, concretă. Oricâte adevăruri am 
aduna asupra omului, sau a vieții, sau a morții, nu 
putem epuiza aceste realități, nu putem spune: 
Acum cunosc tot despre om sau despre viață! 
Sunt milioane de fapte adunate până acum 
asupra vieții, milioane de fapte culese din ştiinţele 
naturale, din biologie, din economia politică, din 
sociologie, din istorie. Şi totuşi, aceste milioane de 
fapte, la care se adaugă, zilnic, alte mii şi alte zeci 
de mii, şi al căror număr nu se va sfârşi niciodată, 
nu epuizează această gravă realitate : viața 
omului. Nu ştim niciodată totul despre o 
asemenea realitate. Sunt atâtea aspecte, atâtea 
funcțiuni, atâtea fapte, încât s-au creat câteva 
duzini de ştiinţe ca să le adune, să le coordoneze, 
să le explice. Exercitiul numit contemplaţie are 
tocmai rolul de a chema la ordine, de a scoate pe 
om din milioanele de fapte şi miile de adevăruri 
care îl înconjoară şi a-l puma față în față cu 
realitatea adevărată şi simplă. Problema capitală a 

omului este căutarea sensului existenței. Sunt 
întrebări pe care nu le poate ocoli nimeni: Cine 
sunt? Ce sens are viața pe Pământ? De ce m-am 
născut? Asemenea întrebări şi le-au pus oamenii 
(încă n.n.) de la începutul istoriei, şi la ele trebuie să 
răspundă fiecare ins în parte. Demnitatea omului, 
conştiinţa lui morală, valoarea speciei umane 
„chiar depind de asemenea întrebări. Şi răspunsul 
(la ele n.n.) nu-l găsim prin nici o ape Răspunsul 
la aceste întrebări nu-l putem afla cercetând 
milioanele de fapte şi miile de adevăruri care ne 
înconjoară, ci contemplând faptul direct, realitatea 
întreagă şi indivizibilă. S-a observat, de către 
nenumărați gânditori, marea deosebire dintre 
fapte şi fapt. Faptele sunt infinite, şi colecționarea 
lor nu se poate termina niciodată. Faptul, însă, îl 
întâlnim mai rar, viața noastră întreagă este un 
asemenea fapt; iubirea sau moartea constituie un 
fapt. Contemplarea faptului este mult mai fertilă, 
pentru creşterea noastră sufletească, decât 
cunoaşterea a un milion de fapte... Marea 
realitate a vieţii este viața ca fapt, ca unitate. 
Intelegerea globală, experimentală, concretă, nu 
se poate obține decât prin contemplatie... Nu 
înţelegi viața cercetând milioanele de fragmente 
care o alcătuiesc, ci încercând să-i pătrunzi sensul 
esenţial. Nu poți înțelege omul studiind 
antropologia, istoria sau economia politică, ci 
lămurindu-ți, ție însuţi, sensul existenței umane, 
condiția umană. Meditaţia, tăcerea, singurătatea, 
contemplaţia, sunt exerciţii spirituale pe care nu le 
mai practică aproape nimeni astăzi. De aceea se 

întâlnesc astăzi atâția oameni care nu ştiu de ce 
trăiesc, care nu înțeleg ce înseamnă sensul 
existenței. Aceasta încă n-ar fi prea grav. Dar se 
întâmplă şi altceva. Asemenea oameni au o viaţă 
sufletească pipernicită şi bolnavă. Sunt foarte 
mulţi oameni bolnavi, în jurul nostru, nu numai 
piperniciți sufleteşte” . Constatăm, chiar, “un 
fenomen general: că, în timp ce creşterea 
organică a omului (dezvoltarea trupului omenesc n.n.) 
este continuă, ea neterminându-se decât odată cu 
moartea biologică — creșterea spirituală a sa se 
opreşte în jurul vârstei de 16 ani. De atunci, 
majoritatea oamenilor nu mai cresc, nu se mai 
dezvoltă. Aceasta din cauza unei insuficiente 
nutriții spirituale. Omul rămâne toată viața cu 
câteva superstiții logice, câteva scheme mentale, 
prin care se incăpățânează să judece lumea şi 
spiritul”. lar “cauza acestei grave insulte aduse 
demnității umane o găsim în necunoaşterea 
adevărurilor simple, în ignorarea exerciţiilor 
spirituale care relevă omului adevăratul sens al 
existenței. Omul modern trăieşte prea mult 
înconjurat de fapte şi adevăruri abstracte, 
universale. Contemplaţia are tocmai acest rol de a 
transforma adevărurile universale în experiențe 
concrete. Dacă oamenii s-ar gândi mai des la 
viață, la dragoste şi la moarte — la aceste trei 

realități decisive şi esențiale =, lumea 
contemporană ar fi, fără îndoială, altfe””. 

Un extraordinar potențator al efectului 
benefic, ce-l putem obține, fiecare dintre noi, prin 
utilizarea acestui mix de metode autofortificatoare, 
este rugăciunea. "Ea - ne dezvăluie acelaşi 
Mircea Eliade - este trăirea sentimentului de 
dependenţă, înălțarea sufletului către Dumnezeu, 
setea de mântuire — adică de împăcare a omului 
cu el însuşi şi cu Firea...In rugăciune se rezumă 
drama condiţiei umane, marea ei neputinţă şi 
arzătoarea ei speranţă... Ea este cel mai pur şi, în 
acelaşi timp, mai uman act al vieții religioase; este 
actul de abdicare a omului în fața unei puteri 
nevăzute, actul lui de  subsumare unei 
divinităţi”... Rugăciunea îndelungată şi arzătoare 
“hrăneşte înţelegerea noastră spirituală, face loc 
în suflet să primim pe Dumnezeu, luminează 
omului lucrurile lui Dumnezeu, ne face familiari cu 
fulgerele Luminii, ajută să crească credința şi 
nădejdea în Lumea Binelui” , adică, potrivit lui 
Grigore Cristescu, a acelei organizări sociale 
spiritualizate, caracterizate prin “reintegrarea 
sufletului omenesc în sfera superioară a unei 
viețuiri fără umbre şi fără scăderi”. 


” ibidem, pag. 141 
7 ibidem, pag. 108, 109 
% ibidem, pag. 113 

“Omul - conceptualizează Vasile Băncilă - 
a trăit multă vreme într-un mediu socio-cosmic. 
Acesta e mediul natural, sănătos, biologic şi 
spiritual totodată. Astăzi însă, el trăieşte numai 
într-un mediu social, şi încă într-o societate 


unilaterală sau de extracte epidermice (şi, mai grav, 
mediului său actual îi sunt caracteristice îngustimea intelectual- 
afectivă și instinctualitatea primar-senzuală nn) Sufletul 
omenesc trebuie să-şi ceară drepturile până în 
cele din urmă. Ceea ce se impune e o 
recosmizare a omului. O stabilire a legăturilor cu 
realitatea, o reontologizare a sa". 

Prin transformarea de către din ce în ce 
mai mulți dintre noi a mixului acţiona! enunțat în 
mod de viață, “funcțiile majore ale omului — functia 
morală, funcţia religioasă, funcţia loggsului — vor 
reapărea în chip firesc în umanitate” , având ca 
izvoare “resorbirea artificialităţilor şi reîncadrarea 
în realitate”*“. lar ea, umanitatea, va conştientiza 
din nou magnifica realitate a ritmurilor cosmice, 
surprinsă, de către Vasile Pârvan, în doar două 
fraze tulburător de dense: “Fenomenele vieții 
omeneşti sunt o parte integrantă din ritmica 
universală. Aceleaşi legi cosmice determină viața 
umană şi pe cea extraumană, pe Pământ, ca şi în 


“ Vasile Băncilă, Filosofia vârstelor. Editura Anastasia. 
Bucureşti, 1997, pag. 33, 34 
ibidem, pag. 34 

viața lumilor nesfârşite, în Univers”. O formulare 
identică, dar relativ detaliată, a substanţei 
informaţionale a acestor gânduri, utilă, după 
părerea mea, înțelegerii cât mai profunde a lor, ne 
este oferită de Dumitru Constantin Dulcan: “Toate 
planurile existenţei vizibile şi (a celei n.n.) invizibile 
se suprapun: orice acţiune în plan verbal, afectiv, 
organic sau funcţional, fizic sau pur informaţional, 
se traduce obligatoriu în termeni de energii, de 
atomi, de reacţii chimice, de mobilizare fizică, de 
ineluctabile legităţi. Fără această suprapunere de 
planuri — începând de la particulele subatomice, 
trecând prin chimie, biochimie, fiziologie, 
informaţie, cibernetică, Univers — nimic nu există. 

Legea fundamentală a Universului o 
constituie corelarea armonioasă a tuturor acestor 
planuri. Orice distorsiune la nivel de actiune sau 
numai de gând implică boala şi suferința. Soluţia 
preveninii lor constă în respectarea legii armoniei 
prin controlul conştient al întregii conduite, care 
trebuie să aibă, o finalitate în exclusivitate pozitivă, 
negentropică” . 

Și, în măsura în care, gradul nostru de 
autodisciplină va creşte, solidarizarea noastră cu 
următoarele mărturii, depuse în fața eternității de 
către Valeriu Popa, va fi mai profundă: “Din viață 


“Vasile Pârvan, /dei şi forme istorice, Editura Cartea 


Românească, Bucureşti, 1920, pag. 49 
* Dumitru Constantin-Dulcan, Inteligența materiei, Ediţia a Il-a 
revăzută şi adăugită, Editura Teora, Bucureşti, 1992, pag. 292, 
293 

nu rămâi decât cu cunoştiințele ştiinţifice 
acumulate din toate domeniile şi cu poe de 
iubire morală. Asta e bagajul cu care pleci sus, 
asta e toată averea ta. Prin credinţă şi ştiinţă, 
trebuie să ajungem la convingerea că nu suntem 
independenţi, ci dependenți, modul de 
dependenţă față de Ceva sau de Cineva, va fi 
demonstrat mâine””. Tot ceea ce facem, de la 
gând, privire, gest, vorbă, faptă, se înregistrează 
undeva în finitul (determinabilul, astăzi doar cu mijloace 
extrasenzoriale, dar mâine cu procedee tehnice ale căror 
rezultate vor putea fi observate, senzorial, de către oricine n.n.) 
care ne înconjoară şi, când plecăm din viată ne 
reintâlnim cu noj, fiind direct răspunzători pentru 
tot ce am făcut” ~. 


“* Valeriu Popa, Sanda Ștefan, Raluca Dumitrache, Dăruim 
lumină şi iubire pentru vindecarea sufletului şi a trupului, 
Tipografia Everest 2001, București, 2002, pag. 15 
“ ibidem, pag. 8 

„Bărbatul cuminte şi-a clădit 
casa pe piatră. 


Piatra pe care n-au luat-o în 
seamă  clăditorii, aceasta a fost 
făcută pentru cap de unghi. De la 
Domnul a fost ea. 


Urmează-Mi şi lasă morţii să 
îngroape pe morții lor”. 


“Matei VII, 24; XXI, 42; VIII, 22 


an -ee me -e . oo orm voe 


B.C.U. "M. EMINESCU" IAŞI 


„Fapte care sunt în aparență 
bune, prin discernământ, sau dreapta 
socoteală(;), se descoperă ca lipsite 
de această calitate. 

Raţiuni care păreau înainte 
ultimele trimit, după noi progrese în 
viața virtuoasă, spre raţiuni şi mai 
adânci(;). 

După un îndelung exerciţiu se 
descoperă de la prima vedere ce e râu 
într-o faptă chiar bună în aparenţă, 
sau rațiunea mai adâncă a unui lucru. 
Aceasta este intuiţia fulgerătoare a 
esențelor lucrurilor şi a valorilor 
faptelor”. 


Dumitru Stăniloae, 


Ascetica şi Mistica Bisericii Ortodoxe, 
Editura Institutului Biblic şi de Misiune al Bisericii Ortodoxe 
Române, Bucureşti, 2002, pag. 242, 243 

